Il-Prim Ministru Dr Joseph Muscat qal li diġà daħlu ħafna applikazzjonijiet fl-iskema taċ-ċittadinanza, u li minn dawk li daħlu jidher li l-iskema qed tattira individwi ta' kalibru għoli. F'konferenza tal-aħbarijiet f'Kastilja, il-Prim Ministru sostna li eventwalment il-poplu se jirrealizza x'tip ta'individwi qed tattira Malta. Madanakollu ma semmiex minn fejn huma u kemm daħlu applikazzjonijiet. Il-Prim Ministru qal li "l-Gvern sema' u ħa nota mhux b'suppervja dak li ġara llum fil-Parlament Ewropew." Żied jgħid li dan il-Gvern ġie elett biex itejjeb l-għajxien tal-pajjiż u li l-programm ta' investiment se jsir u bil-biljun ewro li se jdaħħal il-pajjiż se jitjiebu setturi bħall-edukazzjoni u s-saħħa biex jinħoloq ix-xogħol. Sostna li din l-iskema mhix bejgħ taċ-ċittadinanza, "u l-unika persuna li ried ibigħ iċ-ċittadinanza huwa Dr Simon Busuttil u l-Partit Nazzjonalista li lagħbu logħba politika partiġġjana." Żied jgħid li l-Gvern ħa wkoll nota tal-imġiba tal-Oppożizzjoni li sejħilha "bħal tal-passat" u li l-poplu mhux se jinsa l-atteġġjament tagħha. Dr Joseph Muscat qal li l-Gvern se jibqa' miexi 'l quddiem għax din l-iskema hija kwistjoni marbuta mal-istat. Għal darb'oħra, il-Prim Ministru qabbel l-iskema taċ-ċittadinanza mal-abort. Qal ukoll li l-iskema tixbaħ il-kwistjoni ta' solidarjetà mal-pajjiżi Ewropej b'rabta mal-immigrazzjoni għax il-pajjiżi jridu jaċċettaw jekk jieħdux immigranti jew le. Sostna li dan il-programm ta' investiment jirrispetta trattati Ewropej. Semma li pajjiżi oħra għandhom skemi simili fosthom l-Awstrija, Ċipru, Spanja u l-Portugall. Il-Prim Ministru kompla jgħid fil-ġimgħat li ġejjin, l-eks Kap taċ-Ċivil Godwin Grima se jiħi appuntat biex jiħu ħsieb it-tmexxija tal-iskema. Dwar ir-riżultat tal-vot tas-soċjalisti Ewropej, il-Prim Ministru qal li s-soċjalisti vvuttaw kollha flimkien biex isem Malta jitneħħa minn fuq ir-riżoluzzjoni. Ħalli kumment hawn b'ismek u kunjomok. .td_uid_3_5ee4df1f017dc_rand.td-a-rec-img{text-align:left}.td_uid_3_5ee4df1f017dc_rand.td-a-rec-img img{margin:0 auto 0 0}